《惜秋华•秋思次彭金粟韵》
清代·沈谦

暝色沉山，正帘子、斜开灯儿未炙。俯首凝思，无聊指甲空剔。

一年几个中秋，夜酝酿暮云如墨。岑寂。愁人断送、要这般天色。

帐底馀香息。甚柔情一段，浪作经年忆。还似伤春卧病，看朱成碧。

乱蛩更助凄凉，渐闻疏雨梧桐滴。通夕。怎比得、镜潮镜汐。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。